Diari Oficial de la Generalitat Valenciana


Sumari del DOGV 7341, del 19-08-2014 (2014/7441)

Aprovació del programa d'actuació integrada per al desenrotllament de la unitat d'execució A.4-1, Parc Central.
---------------------------------------------------------------------------------------------------------------

### Dades del document

Número de DOGV
:   7341

Data del DOGV
:   19-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7441


Data del document
:   21-07-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació del programa d'actuació integrada per al desenrotllament de la unitat d'execució A.4-1, Parc Central. [2014/7441]  
El Ple de l'Ajuntament, en sessió ordinària celebrada el dia 27 de juny de 2014, va adoptar l'Acord el text íntegre del qual es troba en la web municipal, «Urbanisme i vivenda», «Urbanisme», i la part dispositiva de què establix:  
«Primer. Programar l'actuació integrada l'àmbit físic de la qual és la unitat d'execució del Pla de reforma interior A.4-1, Parc Central, del Pla General d'Ordenació Urbana de València, que, de conformitat amb allò que ha sigut acordat pel Ple de l'Ajuntament, en sessió de data 28 de desembre de 2012, serà desenrotllat en règim de gestió directa per la societat Valencia Parque Central Alta Velocidad 2003, SA, en qualitat d'urbanitzador.  
Segon. Aprovar l'alternativa tècnica presentada per Valencia Parque Central Alta Velocidad 2003, SA, amb les condicions que més avant es detallen.  
Tercer. En conseqüència, aprovar el projecte d'urbanització presentat per la citada mercantil com a contingut essencial de l'alternativa tècnica, amb la condició que en el termini de dos mesos, comptats a partir de la notificació del present acord, presente un annex al projecte d'urbanització actual o projecte d'urbanització refós, ajustat a la base cartogràfica municipal i firmat i visat pel col·legi professional competent, en el qual s'esmenen les deficiències documentals i s'incorporen les correccions tècniques i observacions relatives a les obres d'urbanització a executar posades de manifest en l'informe emés per la Secció d'Obres d'Urbanització del Servici d'Assessorament Urbanístic i Programació, de 12 de juny de 2014, i la resta d'informes emesos pels servicis competents en matèria d'obres d'urbanització. S'assigna el seguiment i control de l'obra al Servici Municipal d'Obres d'Infraestructura.   
  
L'esmena de la resta de deficiències i observacions realitzades pels diferents servicis municipals, de les quals té coneixement l'urbanitzador, ha de produir-se amb motiu de la redacció dels projectes constructius que s'hauran de presentar per a cada una de les fases d'urbanització.  
Quart. Aprovar la proposició juridicoeconòmica presentada per Valencia Parque Central Alta Velocidad 2003, SA, entenent que com que es tracta d'un programa de gestió directa, de conformitat amb l'article 128.4 de la Llei Urbanística Valenciana (LUV), l'urbanitzador podrà repercutir la totalitat de càrregues d'urbanització previstes, sense que regisca cap limitació en la liquidació definitiva pel preu màxim a què es referix l'article 127.2.e de la LUV.  
Quint. En compliment del que disposen l'article 128.3 de la LUV i 270 del Reglament d'Ordenació i Gestió Territorial Urbanística, s'ha d'estimar suficient la disponibilitat de recursos pressupostaris per a finançar l'actuació per part de la societat Valencia Parque Central Alta Velocidad 2003, SA, que garantix, per mitjà de certificat de data 11 de juny de 2014, que la societat disposa en els seus comptes financers d'un saldo per import de 85.687.680,91 euros, per la qual cosa es tracta de recursos molt superiors al mínim legalment exigit del 5 per cent de les càrregues d'urbanització previstes en el programa d'actuació integrada.  
Sext. Estimar, desestimar o no entrar a valorar les al·legacions formulades pels interessats en el present procediment, en els termes exposats en el fonament de dret sext del present acord.  
  
Sèptim. Com a conseqüència de tot l'anterior, aprovar el Programa per al desenrotllament de l'actuació integrada l'àmbit físic de què és la unitat d'execució del Pla de reforma interior A.4-1, Parc Central, del Pla General d'Ordenació Urbana de València, presentat per Valencia Parque Central Alta Velocidad 2003, SA, com a urbanitzador designat per a la seua execució per mitjà de gestió directa, per Acord plenari, de data 28 de desembre de 2012.  
L'aprovació del programa queda sotmesa a la condició suspensiva que l'urbanitzador realitze les modificacions i correccions parcials imposades en els informes tècnics emesos i en els punts anteriors d'esta part dispositiva. En particular, es condiciona al fet que l'urbanitzador realitze les correccions i modificacions parcials següents:  
  
?Haurà de mantindre's la previsió del Pla de reforma interior vigent on la parcel·la edificable P-15 es destina a vivenda de protecció pública i la P-42 a vivenda de renda lliure.  
?Haurà d'ajustar els terminis d'execució de l'obra urbanitzadora als establits en l'informe de la Secció d'Obres d'Urbanització, de 12 de juny de 2014.  
?El projecte de reparcel·lació que concrete de forma definitiva els gastos variables haurà d'incloure el cost dels reallotjaments dels residents legals que es necessite desallotjar, de conformitat amb el que preveu l'article 16.1.e del text refós de la Llei de Sòl, aprovat pel Reial Decret Legislatiu 2/2008, de 20 de juny.  
Octau. Es faculta, tan àmpliament com siga procedent en dret, el regidor delegat d'Urbanisme, Ordenació Urbana i Vivenda per a dictar quantes resolucions i realitzar quantes actuacions, tant d'índole jurídica com material, resulten necessàries per a la plena efectivitat i execució d'este acord. En concret, queda facultat expressament per a dictar una resolució que declare que l'urbanitzador ha presentat la documentació corresponent, i ha esmenat les deficiències assenyalades i incorporat les correccions i modificacions parcials imposades, una vegada comprovada esta circumstància pels servicis municipals competents.»  
  
Contra l'acte administratiu transcrit, que és definitiu en via administrativa, i de conformitat amb el que establix la Llei reguladora del règim jurídic de les administracions públiques i del procediment administratiu comú i la Llei reguladora de la jurisdicció contenciosa administrativa, es podrà interposar un dels recursos següents:  
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la recepció d'esta notificació.  
Si transcorre un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu, a la seua elecció, davant del Jutjat Contenciós Administratiu de València o davant del Jutjat Contenciós Administratiu del seu domicili, en el termini de sis mesos, des d'esta desestimació presumpta.  
  
b) Recurs contenciós administratiu, a la seua elecció, davant del Jutjat Contenciós Administratiu de València o davant del Jutjat Contenciós Administratiu del seu domicili, dins del termini de dos mesos comptats des de l'endemà de la recepció d'esta notificació.  
  
Tot això sense perjuí que puga exercitar qualsevol altre recurs o acció que estime procedent.  
  
València, 21 de juliol de 2014.- El secretari: Manuel Latorre Hernández.